
HIC  morbus  omnes  homines,  eos  vero  qui 
mediae  sunt  aetatis,  saepius  quam  in¬ 
fantes,  aut  senes  ;  utrumque  quoque  sexum, 
valentiores,  et  robustiores,  plerumque  autem 
debiliores,  aggreditur. 

In  locis  humilioribus,  ac  palustribus,  nullus 
frequentior,  nec  majorem  medici  curam  re¬ 
quirit.  Nos  Culleni  definitionem,  tanquam 

A  brevissimam, 

brevissimam,  ac  maxime  perfedtam,  in  hac  re 
sequi  volumus.  “  Febres  miasmate  paludum 
“  ortae,  paroxysmis  pluribus,  apyrexia,  saltem 
“  remissione  evidente  interposita,  plerumque 
“  cum  horrore  redeuntibus  constantes,  pa- 
roxysmo  quovis  die  unico  tantum.” 

Febrium  intermittentium  plures  sunt  spe¬ 
cies.  Tertiana  scilicet,  Quartana,  Quotidi¬ 
ana. 

Quarum  uniuscujusque  quoque  plures  va¬ 
rietates  ;  veluti,  tertiana  duplex,  vel  cum  pa¬ 
roxysmo  uno  quovis  die,  et  quorum,  qui  al¬ 
ternis  diebus  fiunt,  similes  sunt,  vel  cum  duo¬ 
bus  paroxysmis  quovis  die.  Tertiana  tri¬ 
plex,  cum  duobus  paroxysmis  primo  quovis 
die,  atque  uno  solum  die  proximo.  Quar¬ 
tana  duplex,  cum  paroxysmo  altero  die  pri¬ 
mo,  atque  altero  die  secundo,  nullo  autem 

>  i 

die  tertio.  Atque  eadem  cum  duobus  pa¬ 
roxysmis  die  primo,  nullo  diebus  secundo  et 
tertio,  duobus  autem  quarto.  Quartana  tri¬ 
plex, 

plex,  vel  cum  tribus  paroxysmis  quovis  die 
quarto,  vel  cum  uno  tantum  paroxysmo  quo¬ 
vis  die;  in  his  autem  paroxysmi  qui  quarto 
quovis  die  fiunt  similes  sunt. 

Tertiana  regularis,  post  quadraginta  odo 
horarum  intervallum,  circiter  meridiem  ple¬ 
rumque  redit.  Quartana  autem,  post  elapsas 
septuaginta  duas  horas,  et  post  meridiem,  re¬ 
currit,  Quotidiana  expletis  viginti  quatuor 
horis,  et  semper  mane,  iteratur.  Reliquas  in¬ 
termittentium  species  silentio  praeterire  volu¬ 
mus  ;  quia  haud  accurate  adhuc  spedatae 
sunt,  nec  saepe  occurrunt,  atque  pro  varie¬ 
tatibus  illarum  quas  jam  memoravimus  a  me¬ 
dicis  habentur. 

A  Sydenhamio,  in  vernas  et  autumnales 
distinguuntur  intermittentes  ;  quarum  illae  a 
solstitio  Hiberno,  ad  aestivum ;  hae  autem 
ab  aestivo  ad  Hibernum,  conspiciuntur.  Hoc 
discrimen  haud  parvi  momenti  habendum  est ; 
quoniam  ex  morbi  asperitatis  varietate  du¬ 
citur  ; 

citur  •  atque  medendi  methodum  multum 
afficit. 

Stadium  quartanae  frigidum  longius  quam 

tertianae  *,  hujus  vero  stadium  longius  quam 

% 

quotidianae  est.  Omnium  harum  stadia  ca¬ 
lida,  ordinem  prorsus  contrarium  sequuntur. 

t 

Quotidianae  quamvis  stadium  frigidum 
brevissimum  sit,  stadium  tamen  calidum, 
atque  paroxysmi,  longiora  sunt.  Quartanae, 
stadium  frigidum  est  longissimum,  atque  ca¬ 
lidum  brevissimum,  tertianae  inter  utrum- 
que. 

£ 

DE  PAROXYSMORUM,  STADIIS  FRIGE 
DIS,  CALIDIS  ET  SUDANTIBUS. 

^Egrotus  appropinquante  paroxysmo,  lan¬ 
guorem  sentit,  ac  lassitudinem  saepe  cum  os¬ 
citatione,  et  membrorum  extensione,  qualis 

somnolentis 

somnolentis  occurrit.  In  quartana  corporis 
extremitates  quasi  contusae,  seu  lassae  sentiun¬ 
tur  ;  frigoris  sensus,  aquam  per  dorsum  fu~ 
sam,  vel  inse&as  ibi  repentes  referens,  nasci¬ 
tur,  et  per  totum  corpus  diffunditur  ;  aeger 
de  frigore  multum  quaeritur,  licet  ab  aliis  ca¬ 
lidus  esse  percipiatur.  Facies  pallida  fit ;  ex¬ 
tremitates  contrahuntur,  atque  si  ulcera  ad¬ 
sint,  exarescunt.  Frigoris  sensus  horrorem 
inducens  multum  augescit.  Nauseae,  quae  ab 
initio  adfuit,  succedit  vomitus  ;  capitis,  dorsi, 
et  lumborum  dolores,  nascuntur ;  affectiones 
spasmodicae  tibiarum,  et  circa  pedes,  dum  ex¬ 
tenduntur,  nonnunquam  occurrunt.  Respi¬ 
ratio  difficilis,  molestaque  fit,  comitante  pulsu 
debili,  frequenti,  atque  irregulari.  Redditur 
urina  pallida  atque  limpida.  Haec  indicia 
nunc  breviora  nunc  longiora  sunt.  Rigores 
frigidi  tandem  relaxantur,  frigoris  sensus  cum 
facei  suffusionibus  calidis  alternatur,  donec 
paulatim  evanescat  atque  stadio  calido  locum 
det. 


Postquam 

Postquam  stadium  frigidum  aliquandiu 
permansit,  paulatim  imminuitur,  eique  ca¬ 
lor  per  totum  corpus  diffusus,  pulsus  ere- 

, « 

ber,  durus  et  plenus,  vultus  suffusiones,  do- 
lor  capitis,  nonnunquam  comitante  delirio, 
succedunt.  Respiratio  minus  difficilis,  licet 
anxia.  Sitis,  cum  lingua  sicca  et  alba.  Urina 
reddita  solito  rubrior,  sine  sedimento  autem, 
fit.  Haec  indicia  paulatim  minuuntur,  iisque 
succedunt  sudores  circa  frontem,  qui  per  to¬ 
tum  corpus  sparguntur.  Post  aliquid  tem¬ 
pus,  sudor  minuitur,  appetitus  redit,  et  reli¬ 
quae  fundtiones,  in  priorem  conditionem  tran¬ 
seunt  :  atque,  languore  et  debilitatis  sensu  ex¬ 
ceptis,  aegrotus  solita  valetudine  fruitur.  Haec 
autem,  nisi  medicamentis  morbus  pulsus  fue¬ 
rit,  haud  diu  manet  ;  quoniam  aliter  pa¬ 
roxysmi,  secundum  varietatem  intermittentis, 
redeunt,  atque  eundum  cursum  peragunt. 


DE 

DE  PROGNOSI. 


Prognosis  praecipue  pendet  a  vi  et  dura- 
tione  paroxysmorum,  a  remissionibus  longio¬ 
ribus  atque  imperfedlis,  tempore  quo  morbus 
permanset,  atque  coelo  sub  quo  existit.  In¬ 
termittentes  quoque  vernae  autumnalibus  mi¬ 
tiores  censentur.  Febrim  autem  majus  peri¬ 
culum  in  regionibus  calidis,  quam  frigidis, 
comitatur  ;  quoniam  illic,  magnae  debilitatis 
indicia,  bilis  vomitus,  atque  obstru&iones  or¬ 
ganicae,  saepius  occurrunt :  quanquam  in  re¬ 
gionibus  etiam  frigidioribus  periculum  est, 
praecipue  si  diu  extiterit,  ne  inde  aliorum 
morborum,  veluti  anasarcae,  ascitis,  atque 
aliarum  hydropis  specierum,  jadium  fuerit 
fundamentum. 


Symptomata, 

Symptomata,  quae  prognosin  felicem  indi¬ 
cant,  sunt  sequentia.  Si  ab  initio  paroxysmi 
lenes  sint,  est  boni  ominis  :  vel  si  primo  vio¬ 
lenti,  mitiores  facti  fuerint,  indicium  est  ad- 
huc  melius.  Quum  paroxysmi  post  certa  in¬ 
tervalla  redeunt,  nec  ultra  duodecim  horas 
manent,  eadem  morbi  abituri  spes  est.  Se¬ 
cundum  sententiam  Bodtoris  Rollo,  eruptio 
circum  os,  atque  aures,  labii  superioris  tu¬ 
mor,  abeunte  paroxysmo,  occurrentia  pro¬ 
speram  valetudinem  redeuntem  indicant ;  ea¬ 
dem  autem,  conjundta  cum  aliis  indiciis  infe¬ 
licibus,  periculum  augent*. 

Paroxysmi  serius  diebus  solitis  existentes 
morbum  remediis  cedentem  monstrant. 

Inter  symptomata,  e  contrario,  quas  exitum 
infelicem  indicant,  enumerari  possunt  se¬ 
quentia  :  Febris  ad  continuam  magis  acce¬ 
dens, 


*  Dr  Rollo’s  Observations  on  the  Biseases  of 
St  Lucia. 

dens,  magna  debilitas,  ad  putredinem  procli¬ 
vitas.  Delirium,  coma,  subsultus  tendinum, 
anxietas,  pulsus  debilis  atque  irregularis,  fa¬ 
cies  collapsa,  respiratio  crebrior,  suspiriis,  et 
gemitu  interrupta,  singultus,  praecipue  alterno 
vomitu  comitante,  alvus  astrida,  abdomen  tu* 
midum,  durum  et  molestum  tadu.  Secun¬ 
dum  Sydenhamium  praeterea,  tonsillarum  tu¬ 
mores,  lingua  atque  fauces  immundae,  diar¬ 
rhoea  colliquativa,  praecipue  cum  odore  foe¬ 
tido,  morbi  eventum  infelicissimum  indicare 
videntur.  Bilis  vomitus  quoque  in  regioni¬ 
bus  calidis,  mali  ominis  est. 

De  prognosi  a  typo  duda,  breviter  obser¬ 
vare  licet,  quartanam,  tertiana  tutiorem  esse, 
atque  hanc  quotidiana,  cui  postremae  pericu¬ 
lum  inest,  prout  plus  minusve  continua  fue¬ 
rit.  In  apyrexia,  prognosis  erit  secundum 
injuriam  corpori  illatam.  Viscerum  obstruc¬ 
tiones  hunc  morbum  comitantur.  Secundum 
harum  locum  aut  vim,  spes  recipiendae  pro¬ 
sperae  valetudinis  gubernatur,  Hujusce  mor- 

B  bi 

bi  exitu  infelice  existente,  aegrotus  in  stadio 
morbi  frigido,  raro  autem  in  calido  aut  su¬ 
dante  moritur. 


DE  SECTIONE  CADAVERUM. 


HyEc  res  in  febribus  intermittentibus,  ^que 
ac  in  aliis  plerisque,  haud  magni  est  mo¬ 
menti  j  ex  incisione  enim  cadaverum  vix  ulla 
hujusmodi  phaenomena  morbida  conspedlui 
objiciuntur.  Quibusdam  autem  in  exemplis, 
ventriculus,  intestina,  lien,  hepar,  et  quaedam 
alia  viscera,  morbida  reperta  sunt. 

Ventriculus  inflammatus,  et  nonnunquam 
gangraena,  et  maculis,  forsitan  propter  bilem 
acridam  nascentibus,  obsitus  fuit. 

Senac  aegrotorum  exempla  tradit,  qui 
propter  ventriculum  nimis  distentum  obie¬ 
runt  ; 

runt ;  de  qua  re  igitur  a  medico  cavendum 
est, 

Morgagni  memorat  puerum  hoc  morbo 
mortuum,  cujus  intestina  sicca,  atque,  bile 
presente,  contra&a  fuerunt 

Lien  quandoque  grandior  fa&us,  et  indu¬ 
ratus  ;  unde  libum  intermittentis  vocatur. 

Secundum  sententiam  Wilsoni,  talis  af- 
fedio,  in  remittentibus  biliosis  regionum  cali¬ 
darum,  saepe  occurrit*.  Pueri  quam  adulti 
ei,  secundum  Strack,  obnoxiores  sunt* 

Lien  hoc  modo  induratus,  a  Cleghorn,  ma¬ 
gis  sanguinem  coagulatum  quam  corpus  for¬ 
matum  referre  ;  atque  nonnunquam  ponderis 
quatuor  aut  quinque  librarum  fuisse,  dicitur. 
Idem  medicus  quoque  sese  vidisse,  fere  cen¬ 
tum  cadavera  aegrotorum,  hoc  morbo  labo¬ 
rantium, 


*  Vide  Wilson  on  Febrile  Disegses. 

rantium,  atque  semper  aliquam  partium  adi¬ 
posarum  ventris  inferioris,  veluti,  omentum, 
mesenteriam,  colon,  &c.  fusci  coloris,  reperi- 
isse  tradit.  Hepar  alias  solito  grandius  at¬ 
que  induratum,  coloris  flavi,  propter  bilem 
qua  tingitur,  atque  sanguinis  plenum;  alias 
vero  coloris  albi,  magnitudine  justo  minore, 
redditur.  Glandulae  mesenteriae,  in  pueris 
praecipue,  sunt  quandoque  magnitudine  aucflae, 
obstrudlae  et  induratae,  atque  pancreas  auc¬ 
tum  et  induratum.  Fellis  vesica  bile  disten¬ 
ta  est,  cujus  copia  nimia  in  intestinis  reperta 
est. 

Thoracis  viscera  nonnunquam  morbida, 
inflammationis  quoque  vestigia  in  pleuris  at¬ 
que  pulmonibus  notantur,  atque  hi  ipsi  mol¬ 
les,  atque  gangraena  affedti.  Capitis  quoque, 
licet  rarius  quam  aliarum  partium,  morbi  oc¬ 
currunt. 


DE 

DE  CAUSIS  REMOTIS, 


Morbi  causae  praedisponentes  multae  cen¬ 
sendae  sunt.  Sub  hoc  capite,  quaecunque  cor¬ 
pus  debilitant,  sicut  labor  nimius,  vini  ingur¬ 
gitatio  magna,  vi&us  justo  tenuior,  contineri 
possunt.  Hoc  inde  verisimile  fit,  quod  pau¬ 
peres,  loca  palustria  habitantes,  quam  divites, 
huic  morbo  obnoxiores  esse  reperiuntur.  Mor¬ 
bi  alii  praecedentes,  quia  corporis  vigorem  mi¬ 
nuunt,  atque  ideo  intermittentibus  magis 
subjiciunt,  inter  causas  praedisponentes  enu¬ 
merari  possunt.  Nonnullae  tempestatis  con¬ 
ditiones,  ad  eundem  effe&um  spe&ant.  Fe¬ 
bris,  propter  Euri  sufflationem  saepe  rediens, 
hoc  probat. 

.i 

1 

Causae  excitantes  quoque,  a  multis  scrip¬ 
toribus,  licet  forsitan  perperam,  plurimae  esse 


censentur. 

censentur.  Loca  humida,  palustria  ac  flu¬ 
minum  ripas  incolentes,  huic  morbo  proclives 
reperiebantur  ;  unde  humiditati  soli,  febris  ip¬ 
sa  tribui  solebat.  Nautae  autem,  atque  mon¬ 
ticolae,  aeri  humido  atque  nebuloso  saepe  ob¬ 
jiciuntur,  morbi  vero  manent  immunes.  Lan- 
cisi  igitur  primus  hunc  morbum  materiae 
cuidam  peculiari,  ex  iis  locis  orienti,  tribuit  *, 
cujus  sententia  verisimilis  esse  videtur.  Ex 
rebus  enim,  quas  supra  diximus,  miasma  huic 
morbo  originem  praebere  videtur. 

Hoc  plus  adhuc  inde  confirmatur,  quod  in 
nonnullis  locis,  in  quibus  saepe  extiterunt  in¬ 
termittentes,  raro  propter  paludes  vicinas  ex¬ 
siccatas  nunc  reperiuntur  ;  sicut  in  hac  ipsa 
Urbe  evenit,  in  qua,  propter  loca  cultiora  fac¬ 
ta,  praecipue  vero  propter  aquas  stagnantes 
in  vicinio  abdu&as,  fere  incognitae  sunt ;  nisi 
in  iis  hominibus  qui  ex  regionibus  paludosis, 
in  quibus  abundant  intermittentes,  advene¬ 
runt, 


DE 

DE  CAUSA  PROXIMA, 

Nulli  ex  variis  theoriis,  quae  a  tempore 
Hippocratis  prolatae  sunt,  assentiri  possu¬ 
mus.  A  Boerhaaviq,  causa  proxima  inter¬ 
mittentium,  lentor  aut  visciditas  sanguinis  in 
vasis  extremis  stagnantis,  esse  censetur.  Ab 
aliis  materiae  pestiferae  introdudlae  aut  geni¬ 
tae  in  corpore  tribuitur.  A  multis  autem  me¬ 
dicis,  secretioni  audtae,  aut  bili  vitiatae,  impu¬ 
tatur.  Bilis  redundantia,  in  intermittentibus' 
atque  remittentibus  regionum  calidarum, 
huic  theoriae  originem  dedit.  Theoria  au¬ 
tem  de  hac  re,  praecipue  apud  medicos  re* 
centiores  recepta,  jlia  fuit  ab  Hoffmanio 
inventa,  atque  a  Culleno  emendata,  cui 
tamen  multa  adversari  videntur.  Nova  de¬ 
nique  opinio  a  Do&ore  Wood  prolata  est, 

quae 

quae  aeque  tamen  conje&uralis.  Secundum 
hanc  opinionem,  febris,  propter  accumulata 
carbonem  atque  hydrogenium,  ideoqm  ob 
minutum  oxygenium  atque  mobilitatem  ex¬ 
haustam,  nascitur. 

Nobis,  autem,  cerebrum  atque  genus  ner¬ 
vosum,  primo,  in  hoc  morbo  affici,  verisimi¬ 
lius  esse  videtur  Hoc  igitur  omnium  phae¬ 
nomenorum  ejus  causam,  atque  ea  affedtione 
remota,  morbum  abiturum  censemus. 

Talem  esse  causam  proximam,  inde,  quod 
morbus,  subitis,  violentis,  atque  ingratis  im¬ 
pressionibus,  in  genus  nervosum  fa&is,  remove¬ 
tur  ;  atque  quod  remedia,  quae  hoc  incitant, 
sunt  ea  quae  generaliter,  non  localiter  aguntf 
inferri  potest. 


DE 


f  Aud.  prseledt,  clin.  Dodtoris  Duncan. 

DE  METHODO  MEDENDI. 

Bjec  duobus  modis,  scilicet  remediis  du¬ 
rante  paroxysmo,  ac  deinde  dum  fit  remissio, 

adhibendis,  peragenda.  Paroxysmi  omni  cu- 

«  ‘ 

ra  levandi,  curatio  autem  a  remediis,  iis  ces¬ 
santibus,  adhibitis  pendet ;  ac  primo, 


De  Remediis  in  Stadio  Frigido  preehendis . 

Paroxysmi,  igitur,  incipientis,  omnia  le¬ 
vanda  sunt  symptomata.  EEgrotus  in  ledo 
calido  ponendus ;  potus  calidi  diluentes  ad 
sitim  extinguendam,  non  autem  ventriculum 
opprimendum,  propinandi.  Balneum  quo¬ 
que  calidum,  et  rede  forsitan,  a  quibusdam 
medicis  laudatur.  Dodor  Joannes  Hunter, 
Mauros,  atque  alios  insulam  Jamaicam  ineo- 

C  lentes. 

lentes,  per  intermittentium  stadia  frigida  soli 
expositos,  levari  tradit.  Emetica  in  breviori¬ 
bus  redendis  paroxysmis,  commoda  reperiun- 
tur.  Emetica  antimonialia  vulgo  in  usu  sunt, 
atque  inter  ea  tartris  antimonii  optima,  nos¬ 
tro  judicio,  habenda.  Vomitu  sua  sponte 
occurrente,  calidi  potus  diluentes  plerumque 
sufficiant. 

Fridio  atque  alia  stimulantia  dorso  non- 
nunquam  applicantur.  Comatis  atque  deli¬ 
rii  indiciis  magnis  existentibus,  caput  raden¬ 
dum,  eique  emplastrum  meloes  vesicatorii, 
applicandum 

Nonne,  paroxysmo  calido  incipiente,  elec- 
tricitas  corporis  superficiei,  praecipue  vero 
dorso,  utiliter  applicari  possit  ? 

i 

Compressio  ad  femoris  vasa,  paroxysmi 

;  initio, 


*  Vide  Wilson  on  Febrile  Difeafes. 

initio,  adhibita  a  Dodtore  Kellie  laudatur, 
atque  inde  finitum  paroxysmum  memorat. 
Hoc  autem  conspedtui  nostro  nunquam  ob¬ 
jecto,  de  ejus  virtute  loqui  nequimus. 

De  Remediis  in  Calido  Stadio  praebendis o 

Hoc  febris  stadium,  si  fieri  possit,  brevius 
redendum,  atque  sudor  eliciendus.  Huic 
usui  inserviunt  diluentia,  atque  remedia  va¬ 
ria  sudorifica,  veluti  quaedam  antimonii  prae¬ 
parationes,  oxidum  antimonii  cum  phosphate 
calcis,  (olim  Jacobi  Pulvis),  tartaris  anti- 
monii,  et  ipecacuanha,  in  dosibus  nauseam 
excitantibus.  Opium  feliciter  quoque,  pa¬ 
roxysmo  calido  incipiente,  in  auxilium  vo¬ 
catum  ;  vis  enim  ejus  relaxans.  Vasorum 
extremorum  spasmum  tollit,  atque  inde  su¬ 
dorem  inducit.  Solum  incommodum  hinc 
oriens  est  alvi  astriHio,  cui  facile  catharticis 
lenioribus,  eodem  tempore  cum  opio,  aut  post, 
adhibitis,  occurri  potest. 


Refrigerantia 

Refrigerantia  eidem  rei  usui  sunt ;  prae¬ 
cipue  vero  julepus  salinus,  qui  non  solum  re¬ 
frigerans  est,  sed  quoque  diaphoreticus.  In 
adolescentibus  robustioribus  plethoricis,  cum 
diathesi  phlogistica,  venaesedtio  maxime  ia 
vernis  intermittentibus,  in  quibus  adsunt  pul¬ 
sus  durus,  epistaxis,  atque  facei  suffusiones, 
neceffaria  fit. 

Sydenhamus,  qui  plerumque  venaesedtio- 
nem  laudat,  quartanam  in  junioribus,  quae 
aliter  sex  mensibus  finita  fuisset,  ad  duplum 
tempus  provectam,  atque  in  senioribus  non 
solum  provectam,  sed  quoque  summum  vitae 
periculum  inde  inductum,  memorat.  Summa 
igitur  cura  in  hac  re  adhibenda.  Si  stadium 
calidum  diu  permanserit,  atque  viscera  op¬ 
pressa  fuerint,  catharticum  lenius,  maxime 
autem  in  apyrexia,  adhibendum. 

Antimonium  atque  ipecacuanha  utilia  ad 
vomitum  excitandum.  Eidem  rei  inservit 
sub-murias  hydrargyri,  quod  in  omnibus  fe¬ 
bribus 

bribus  in  usu  est  apud  medicos  regiones  cali¬ 
diores  incolentes,  atque  a  Doctore  Lyons  in 
intermittentibus  laudatur 

Si  aeger  magnopere  debilitatus,  atque  causa 
irritationis  praecipua  in  intestinis  majoribus 
fuerit,  clysteres  in  auxilium  vocandi. 

Stadio  calido  formato,  potus  frigidi  ab  aegro 
sumendi,  nisi  adsit  diathesis  phlogistica,  in 
qua  illi  negandi ;  quia  ventriculi  aut  pulmo¬ 
num  inflammationem  inducere  possunt ;  sub 
coelo  autem  calido  fere  semper  utiles  sunt. 

DE 


*  Dr  Lyon’s  Treatise  on  the  use  of  Camphor  and 
Calomel  in  Fevers, 


% 


* 

DE  STADIO  SUDANTE, 


In  hoc  morbi  stadio,  medicamenta,  nisi  su¬ 
dor  solito  longius  permanserit,  aut  nimius 
fuerit,  quibus  rebus  per  acidum  sulphuricum 
aromaticum  occurrendum,  necessaria  haud 
sunt. 

Stragula  minui,  atque  aegrotus  aeri  fri¬ 
gido  exponi  possunt.  Sudori  generali  fadto 
nunquam  indulgendum. 

Diluentia  ntitrientiora,  veluti  jura  cardiaca 
leniora  et  jelletae,  auxilium  praebent.  EEger, 
statim  post  sudorem  abeuntem,  aeri  frigido 
haud  exponendus,  lintea,  ne  corpus  propter 
stragulorum  humiditatem  frigescat,  mutam- 
da. 


DE 

DE  CURATIONE  IN  APYREXIiE  TEM¬ 
PORE. 


Hjec  curationis  pars  maximi  est  momen¬ 
ti  ;  nam  a  remediis  eo  tempore  adhibitis,  at¬ 
que  aliis  rebus  observandis,  curatio  tota  prae¬ 
cipue  pendet. 

Primo  igitur,  unaquaeque  causa  incitans, 
atque  praedisponens  vitanda.  iEgrotus,  ab 
humilibus  et  palustribus  locis,  ad  altiora, 
propter  aerem,  removendus. 

Itali,  per  tempora  anni,  quibus  abundat  hic 
morbus,  a  palustribus  regionibus  vicinis  Ro¬ 
mam  adeunt.  Fumus  urbium  proculdubio 
vim  miasmatis  paludum  minuit.  Diaeta  atque 
exercitium  minime  negligenda.  Praesente 

diathesi 

diathesi  phlogistica  vidtus  tenuis  utilis,  praeci¬ 
pue  lac  et  fruges ;  liquores  fermentati  nocent 
Aqua,  aut  decodtum  aliquod  vegetabile,  po¬ 
tandum.  Corpore  autem  debili  redito,  vidlus 
plenus  et  maxime  «nutriens,  qui  minime  irri¬ 
tat,  atque  concodtu  facillimus,  sumendus  est. 
Pulli  gallinacei,  et  agnina,  facilius  bubula  at¬ 
que  ovilla  concoquuntur. 

Vinum,  praecipue  vero  coloris  rubri,  po¬ 
tandum.  Ex  liquoribus  fermentatis,  cerevi- 
sia,  Anglice  Portet'  appellata,  apud  nos  non- 
nunquam  prsebetur. 

Praesente  dyspepsia,  major  cura  vidlus  ad¬ 
huc  opus  est.  -Vitanda  sunt  sequentia,  scili¬ 
cet,  succi,  atque  jura  pinguiora,  cibus  anima¬ 
lis  exsiccatus,  caseus,  atque  omnia  quibus  in- 
est  butyrum,  aut  res  quaevis  alia  oleaginosa. 
Potus  calidi,  vel  frigidissimi  atque  mucilagi- 
nosi,  veluti  aqua  hordei  aut  avenae,  farina 
tindta,  cerevisia  tenuis,  &c.  Cibi  quantitas 

quoque  ceque  ac  qualitas  spedtanda.  AEgroto 

\ 

ssepe 

saepe  et  parce  edendum,  hoc  magis  necessa¬ 
rium  fit,  quia  in  dyspepsia  appetitus  saepe 
morbide  augetur.  Exercitium  et  animi  et 
corporis,  secundum  vires  aegroti,  regendam. 

Corpore  magnopere  debilitato,  fri&io  est 
remedium  optimum,  hoc  exercitio,  praecipue, 
Asiatici  ditiores  et  nobiliores  gaudent.  Apud 
Graecos  et  Romanos,  luxui  deditos,  quoque  in¬ 
valuit.  iEgroto  paulum  firmiore  fadto  ges¬ 
tatio  utilior. 

Navigatio  est  gestatio  lenissima,  atque  ma¬ 
ximae  utilitatis  in  aegrotis  debilioribus ;  pre- 
sertim  si  ventriculus  atque  intestina  debili¬ 
tentur,  hoc  remedium  laudatur*. 

Equitatio  quoque  utilis  censetur  ;  si  autem 
aeger  fuerit  valde  debilis,  vehiculum  adhi- 

D  bendum. 


*  Dr  GiLCHRiST’s  Treatise  on  the  use  of  Sea 
Voyages  in  Medicine. 

bendum.  Ja&atio  per  funiculum,  aut  cathe¬ 
dram,  locum  vehiculi  supplere  potest.  Si 
vero  aeger  equitationem  sine  fatigatione  sus¬ 
tinere  valeat,  tale  exercitium  omnibus  aliis 
anteponendum. 

Mens  quoque  aeque  ac  corpus  rite  exerceo- 

V 

da,  hoc  ita  efficiendum,  ut  illa  non  nimio  la¬ 
bore  fatiscat. 

Spe  atque  expedtatione,  unumquemque  pa¬ 
roxysmum  ultimum  futurum,  in  morbis  hu¬ 
juscemodi,  magnopere  sustinetur  animus.  A- 
micorum  quoque  societas,  et  sermo  grata  so¬ 
lum  et  jucundiora  proferentium,  atque  omnia 
ingrata  ac  tristia  amoventium,  huic  usui  inser¬ 
vire  possunt.  Mens,  morbo  antea  depressa, 
re  quavis  jucunda  juvatur.  Sic  gravitas  men¬ 
tem  coeli  premit ;  levitas  ejus  alacrem  elatam- 
que  facit. 

Deinceps,  de  curationis  parte  praecipua, 

scilicet 

scilicet  medicamentis,  quae  in  apyrexia  ne¬ 
cessaria  sunt,  dicendum. 

Ex  iis,  cinchona  officinalis  maxime  lauda¬ 
tur.  Hujusce  medicamenti  vires  salutares 
medici  fere  omnes  agnoscunt,  nec  prejudicia 
de  eo  concepta  diutius  existunt.  De  tem¬ 
pore  autem  apyrexiae  quo  praeberi  debet,  in¬ 
ter  eosdem  non  convenit.  A  multis,  statim 
post  paroxysmum,  atque  per  brevia  inter¬ 
valla  donec  redit  febris,  parvis  dosibus  prae¬ 
betur  ;  ab  aliis  autem,  idem  fit  per  paucas 
horas  solum  ante  paroxysmi  adventum,  atque 
dosibus  majoribus.  Hoc  multum  a  statu  ven¬ 
triculi  atque  apyrexiae  duratione  pendet.  Si 
brevis  sit  apyrexia,  prior  medendi  methodus 
forsitan  sequenda  ;  si  autem  longior  fuerit, 
posterior  melior  habenda.  Utraque  vero  me¬ 
thodus  melius  forsitan  conjungi  potest,  dosi¬ 
bus  parvis  post  paroxysmum  adhibitis,  at¬ 
que  appropinquante  eodem  paulatim  auctis. 
Quantitas  cinchonae,  in  singulis  dosibus,  se¬ 
cundum  malignitatem  morbi,  atque  secun- 

♦ 

dum 

dum  praesentiam  plethorae  aut  debilitatis,  au¬ 
genda  aut  minuenda.  Cinchona  in  pulverem 
redacla  felicius  praebetur ;  in  hac  autem  re, 
secundum  effedtum  in  ventriculum  genitum, 
dirigi  debet  medicus.  Hoc  enim  medicamen¬ 
tum  in  ea  forma  qua  minime  laeditur  ventri¬ 
culus,  adhibendum. 

Praeter  cinchonam  officinalem,  aliae  utiles 

/ 

censentur,  veluti  cinchona  Jamaicensis,  cin¬ 
chona  Caribaea,  angustura,  Swietenia  febri- 
fuga,  cortex  salicis  albae  ;  hae  enim  omnes  in 
fugandis  febribus  intermittentibus  utiles  re¬ 
pertae  sunt.  Ginchonae  effedtum  quoque  ad¬ 
juvare  censetur  aristolochia  serpentaria.  Flu- 
res  res  amarae  atque  astringentes  adhibendae 
sunt ;  quassia  excelsa,  artemisia  absinthium, 
centaurea  benedi&a,  anthemis  nobilis,  gen¬ 
tiana  lutea.  Multa  quoque  aromatica,  e.  g, 
camphora,  myrrha,  moschus,  sunt  remedia 
satis  idonea. 


Arsenicum 

Arsenicum  effectus,  forsitan,  fortiores  quam 
ullum  aliud  remedium  in  hoc  morbo  adhibi¬ 
tum,  parit.  Ante  usum  ejus  in  medicina 
frequentiorem,  ab  empiricis  diu  felicissime 

praeberi  solebat.  Partem  composuit  medica- 

\ 

menti  empirici quod,  propter  efFedus  ejus 
salutares  in  intermittentibus,  medicorum  at¬ 
tentionem  jure  sibi  vindicavit,  et  ab  iis  nunc 
laudatur,  atque  in  usu  generali  est  ;  non  au¬ 
tem,  nisi  summa  adhibita  cura,  praebendum» 
Solutio  arsenici  albi,  a  Do&ore  Fowler  pa¬ 
rata,  praeparatum  est  hujus  medicamenti  usui 
maxime  accommodatum.  Hujus  guttae  duo¬ 
decim  pro  dose  adultis  concedi  possunt.  In 
morbo  enim  ventriculi  atque  intestinorum, 
capitis  dolor,  sudores,  et  tremores,  parvis 
etiam  ex  dosibus  ejus,  quamvis  caute  datis, 
oriri  solent.  Haec  vitia  occurrentia,  solum  , 
ablato  arsenico,  aut  opii  parvis  dosibus  cum 
eo  conjun&i,  aut  remediis  laxantibus  atque 
emeticis  praebitis,  removeri  possunt. 

Plura 


*  Agne  Drops» 

Plura  sunt  medicamenta  praeterea  vulgo 
hominum  satis  nota,  quae  motus  animi  vio¬ 
lentiores,  scilicet  horrorem,  metum,  et  similes, 
excitant.  Illa  maximum  effedtum  accedente 
paroxysmo  pariunt  :  quo  tempore  quoque 
idem  brevior,  aut  multo  mitior,  balneo  calido, 
potu  tepido,  vestimentis  calidioribus,  aut  eme¬ 
ticis,  reddi  potest.  Opium,  magna  copia, 
sub  ipso  paroxysmi  initio,  adhibitum,  cum 
aegrotus  de  sensu  frigoris  in  dorso  quaeritur, 
atque  bis  aut  ter  brevibus  intervallis  itera¬ 
tum,  morbi  progressui  saepissime  occurrit. 
Pulso  etiam  morbo,  eadem  remedia  aliquan- 
diu  sumenda,  vidiusque  nutriens  ac  plenus, 
corporis  exercitio  addito,  esse  debet ;  aeger- 
que  ad  locum  altiorem,  si  fieri  potest,  remo¬ 
vendus.  Si  vel  minimum  morbi  redeuntis 
periculum  sit,  statim  ad  cinchonam  recurren¬ 
dum  ;  atque  frigus,  et  omnes  causae  morbi  ex¬ 
citantes,  atque  praedisponentes,  ab  aegroto  vi¬ 
tanda. 

